CLASAMENT Liga 2 | CSM Reșița a câștigat Grupa A din faza play-out-ului. Rezultate
Rezultate și clasamente din eșalonul valoric doi din fotbalul românesc.
CSM Reşiţa a câştiga Grupa A din faza play-out a Ligii a II-a, după ce a învins-o pe CSM Alexandria cu scorul de 4-2, vineri, în deplasare, într-o partidă din etapa a şasea, penultima a sezonului.
CSM Reşiţa nu va mai juca în ultima etapă, dar are un avans de cinci puncte faţă de următoarea clasată, Ceahlăul, care a remizat pe teren propriu cu Unirea Dej.
Ultima etapa din play-out va decide şi ultima retrogradată, dintre CSC Dumbrăviţa (26 puncte) şi Unirea Dej (24 puncte). Ambele vor juca acasă, Dumbrăviţa cu Ceahlăul, iar Unirea cu CSM Alexandria.
Rezultate:
Play-off - etapa a 8-a
Joi
CS Mioveni - AFK Csikszereda Miercurea Ciuc 3-1
Vineri
CSC 1599 Şelimbăr - Gloria Buzău (Stadion Măgura - Cisnădie, 17:00)
Sâmbătă
AFC Unirea 04 Slobozia - CS Corvinul 1921 Hunedoara (Stadion 1 Mai - Slobozia, 12:00)
Clasament
1. AFC Unirea 04 Slobozia 56 puncte
2. CS Corvinul 1921 Hunedoara 49
3. CSC 1599 Şelimbăr 46
4. Gloria Buzău 45
5. AFK Csikszereda Miercurea Ciuc 40
6. CS Mioveni 39
Primele şase clasate la finalul sezonului regulat evoluează în play-off-ul pentru promovarea în Superliga de fotbal. Primele două clasate eligibile (CSC Şelimbăr şi Corvinul Hunedoara nu au drept de promovare) la finalul play-off-ului vor promova direct în Superligă. Următoarele două clasate eligibile vor juca meciuri de baraj cu ocupantele locurilor 7 şi 8 din play-out-ul Superligii.
Play-out - etapa a 6-a
Grupa A
CSM Alexandria - CSM Reşiţa 2-4
ACSM Ceahlăul Piatra Neamţ - FC Unirea Dej 1-1
ACS CFC Argeş - CSC Dumbrăviţa 1-0
Metaloglobus a stat.
Clasament
1. CSM Reşiţa 40 puncte
2. Ceahlăul 35
3. Metaloglobus 33
4. CFC Argeş 33
5. CSC Dumbrăviţa 26
6. Unirea Dej 24
7. CSM Alexandria 13
Grupa B
CS Concordia Chiajna - ACS Viitorul Pandurii Târgu Jiu 1-1
CS Tunari - CSA Steaua 1-2
CSM Slatina - AFC Progresul 1944 Spartac 4-0
Chindia a stat.
Clasament
1. CSA Steaua 41 puncte
2. Concordia 38
3. Chindia 35
4. CSM Slatina 32
5. ACS Viitorul Pandurii Târgu Jiu 30
6. CS Tunari 20
7. Progresul Spartac 1
Echipele din play-out au fost împărţite în două grupe de câte şapte. În Grupa A evoluează echipele clasate pe locurile 7, 10, 11, 14, 15, 18 şi 19 la finalul sezonului regulat, iar în Grupa B, echipele de pe locurile 8, 9, 12, 13, 16, 17 şi 20.
Se dispută 6 meciuri pentru fiecare echipă, iar la final ultimele două clasate din fiecare grupă de play-out vor retrograda în Liga a III-a. În acest sezon nu va mai exista meciul de baraj dintre ocupantele locurilor 5 din cele două grupe pentru a se stabili a cincea echipă retrogradată, deoarece numărul de echipe va creşte de la 20 la 22 din sezonul următor. Agerpres
Urmăriți SPORT.RO și pe Google News